burgasdotpro/wikipedia huggingface dataset:
Štefan Mečár

Brigádny generál Ing. Štefan Mečár (* 11. január 1959, Ochodnica) je slovenský generál vo výslužbe. V roku 2007 bol ustanovený do funkcie veliteľa 1. mechanizovanej brigády v Topoľčanoch.
Život.
V roku 1978 absolvoval Vojenské gymnázium Slovenského národného povstania v Banskej Bystrici a v roku 1982 Vojenskú vysokú školu vo Vyškove na Morave a zároveň bol menovaný do hodnosti poručík ako vojak z povolania. Následne pôsobil v Česku, kde vykonával základné veliteľské funkcie v tankovom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1990, ustanovený do funkcie zástupcu veliteľa 2. tankového pluku v Rakovníku.
Po zániku Česko-Slovenska sa v roku 1993, stal náčelníkom štábu brigády v Nitre. Od roku 1994 do roku 1995 absolvoval jazykový kurz a štúdium v Nemecku. Po ich absolvovaní sa stal v roku 1996 riaditeľom úradu na ministerstve obrany SR v Bratislave. V roku 1999 absolvoval štúdium na univerzite v Hamburgu a v roku 2001 jazykový kurz v Kanade. V roku 2005 absolvoval štúdium na Akadémii obrany v Paríži. Po jeho absolvovaní sa stal zástupcom veliteľa Národnej akadémie obrany v Liptovskom Mikuláši. V roku 2006 bol ustanovený do funkcie veliteľa 2. mechanizovanej brigády v Prešove. V tejto funkcii ho prezident SR v roku 2007 vymenoval do prvej generálskej hodnosti brigádny generál. Od roku 2007 vykonával funkciu veliteľa 1. mechanizovanej brigády v Topoľčanoch kde svoju vojenskú kariéru ukončil v tom istom roku.
Ovláda francúzsky, nemecký a ruský jazyk.
Vyznamenania.
Za službu vlasti, Čestný odznak OS SR, Za vernosť OS SR, Za službu v mierových pozorovateľských misiách, Pamätná medaila ministra obrany a ďalšie.
Vinidarius

Vinidarius (5.6. stor.) bol zostavovateľ malej zbierky kuchárskych receptov, ktorá sa zachovala v samostatnom unciálnom rukopise z 8. storočia, vydávajúcom sa za výňatky alebo výpisky z Apicia. 
Text s titulom "Apici excerpta a Vinidario viro inlustri" („Výňatky z Apicia od osvieteného muža Vinidaria“) pozostáva z 30 receptov a je odpísaný z inej kuchárskej knihy, než sa pod menom "Apicius" dochovala do súčasnosti. Rukopis sa obsahovo len veľmi málo prekrýva so štandardným „apiciovským“ kódexom De re coquinaria, aj keď niektoré recepty sú si navzájom v podstatných znakoch podobné. Vinidariove predpisy sa dnes zvyčajne prezentujú ako príloha alebo dodatok k Apiciovi a obohacujú naše poznatky o kuchyni v neskorej antike.
O Vinidariovi ako takom nie je inak nič známe. Pravdepodobne to bol vysokopostavený Gót so záujmom o kuchárske umenie, žijúci v Itálii v časoch Ostrogótskeho kráľovstva (493-553)keď sa príslušníci bohatých vrstiev snažili plniť nariadenie kráľa Theodoricha Veľkého, aby „chudobní Rimania napodobňovali Gótov a zámožní Góti zase Rimanov” ("Romanus miser imitatur Gothum et utilis Gothus imitatur Romanum").
Vinidariovo skutočné gótske meno znelo zrejme Vinithaharjis (Winiþa-harjis); tak sa volal aj Theodorichov prastarý otec, ostrogótsky kráľ Vinitharius, spomínaný rímskym historikom zo 6. storočia Jordanom.
Kathy Jordanová

Kathy Jordanová (* 3. december 1959, Bryn Mawr, Pensylvánia, USA) je bývalá americká profesionálna tenistka. Počas svojej kariéry vyhrala 1 turnaj WTA v dvojhre a 41 turnajov vo štvorhre.
Ján Salaganič

Generálmajor Ing. Ján Salaganič (* 6. august 1958, Ladomirov) je slovenský generál, v roku 2010 menovaný do funkcie veliteľa Pozemných síl Ozbrojených síl SR. Vo funkcii ho k 15. septembru 2012 vystriedal Ondřej Novosad.
Život.
V roku 1977 absolvoval Vojenské gymnázium v Opave a v roku 1981 Vojenskú vysokú školu vo Vyškove na Morave a zároveň bol menovaný do hodnosti poručík ako vojak z povolania. Následne pôsobil v Čechách, kde vykonával základné veliteľské funkcie v tankovom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1989 ustanovený do funkcie náčelníka štábu 49. motostreleckého pluku v Mariánskych Lázniach.
V roku 1991 bol premiestnený do Prešova na riadiacu funkciu v rádiovom a rádiotechnickom prieskume. Po zániku Česko-Slovenska sa v roku 1993 stal veliteľom štábu a neskôr veliteľom Strediska elektronického prieskumu Armády SR. Od roku 1995 do roku 1996 velil 52. práporu elektronického prieskumu v Prešove. Od roku 1996 pôsobil na rôznych štábnych funkciách na Generálnom štábe OS SR v Bratislave. V roku 1999 absolvoval jazykový kurz v Kanade a v roku 2002 absolvoval štúdium na Akadémii obrany v Paríži. Po ich absolvovaní sa stal náčelníkom odboru na Veliteľstve Pozemných síl v Trenčíne. V roku 2004 bol vymenovaný do funkcie veliteľa česko-poľsko-slovenskej brigády v Topoľčanoch. Veliteľom mechanizovanej brigády v Prešove sa stal v roku 2005. V roku 2006 bol ustanovený do funkcie zástupcu veliteľa Pozemných síl v Trenčíne. V tejto funkcii ho prezident SR k 1. januáru 2007 vymenoval do prvej generálskej hodnosti brigádny generál. Od roku 2008 vykonával vysoké štábne funkcie na Generálnom štábe Ozbrojených síl SR. K 2. septembru 2008 bol povýšený do hodnosti generálmajora. K 1. októbru 2010 sa stal veliteľom Pozemných síl Ozbrojených síl SR v Trenčíne. Po odovzdaní funkcie k 15. septembru 2012 v rámci pravidelnej rotácie sa mal Salaganič presunúť na Generálny štáb kde sa mal pripravovať na pôsobenie v zahraničí.
V júni 2017 bol pridelencom obrany na veľvyslanectve Slovenskej republiky v Ruskej federácii.
Vyznamenania.
Za službu vlasti, Čestný odznak OS SR, Za vernosť OS SR, Za službu v mierových pozorovateľských misiách, Pamätná medaila ministra obrany a ďalšie.
Alex Christensen

Alex Christensen (nar. 7. apríl 1967 vo Wilhelmsburg, Hamburg, Nemecko) alebo viac známy ako Alex C. je nemecký dance DJ, producent a skladateľ, všeobecne známy ako tvár a jeden zo zakladajúcich členov skupiny U96. Od roku 2002 spolupracuje zo speváčkou Yasmin K. viac známou ako Y-ass.
Hudobná kariéra.
Christensen začal v roku 1991 ako hudobný producent a DJ a jeho prvým úspechom bola techno verzia skladby „Das Boot“ zo skupinou U96. V niektorých krajinách sa skladba dostala na prvé miesta. Od roku 2002 Christensen funguje pod prezývkou "Alex C." a často spolupracuje s "Yasmin K."
Ako producent a/alebo skladateľ pracoval pre veľkých umelcov ako Right Said Fred, Tom Jones, *NSYNC, Rollergirl, Marianne Rosenberg, Sarah Brightman, a ATC.
Christensen reprezentoval nemecko vo finále Eurovision Song Contest 2009 v Moskve a spolu s Oscarom Loyom hrali pieseň „Miss Kiss Kiss Bang“, ktorá skončila na 20. mieste.
Osobný život.
Alex Christensen je ženatý s Nicole Safft. Majú spolu syna.
Najväčší hit.
V roku 2007 Christensen vydal pieseň „Du hast den schönsten Arsch der Welt“ (ang. „You have the most beautiful ass in the world“) v spolupráci so speváčkou Y-ass. Táto pieseň sa stala medzinárodným zlomom pre Christensena. Pretože pieseň získala mnoho vysokých hodnotení v niekoľkých zahraničných hitparádach, bola znovu vydaná v niekoľkých jazykoch. V niekoľkých krajinách bola melódia prispôsobená vkusu miestnych obyvateľov. Niektoré z týchto verzií sú:
Alberto Ingo Hauss

Alberto Ingo Hauss (* 9. marec 1954, tiež známy ako Bela Lagonda alebo Bela Wycombe) je nemecký hudobný skladateľ a producent. 
Pracoval na projektoch s umelcami ako Oliver Cheatham, Beats 4 You, Chocolate, U96, Freud, Boytronic, ATC a Culture Beat. Hauss tiež remixoval piesne pre Arethu Franklinovú, Stinga, a Dianu Ross.
V súčasnosti pracuje na kompiláciách "Terra Del Sol".
Mrkos

Mrkos môže byť:
Laurin &amp; Klement

 Laurin &amp; Klement je obchodná značka dnes už zaniknutého výrobcu bicyklov, motocyklov a automobilov. 
História.
Továreň na výrobu bicyklov vznikla v Mladej Boleslavi vo vtedajšom Rakúsko-Uhorsku. Spoločnosť založili v roku 1895 kníhkupec Václav Klement (16. októbra 1868 – 13. augusta 1938) a strojný zámočník Václav Laurin (27. septembra 1865 – 4. decembra 1930). 
Spočiatku vyrábali v Pražskej ulici v štvrti Podolec bicykle pod značkou „Slavia“, o tri roky neskôr vybavené i pomocným motorom. Od roku 1899 vznikali prvé motocykle. Výroba automobilov začala už v súčasných priestoroch na opačnom konci mesta v roku 1905, v roku 1907 sa firma zmenila na akciovú spoločnosť a tá sa rýchlo stala najväčším výrobcom automobilov v Rakúsko - Uhorsku. Jej vozidlá víťazili v rade medzinárodných športových súťaží. V roku 1912 prevzala libereckú automobilku RAF.
27. júna 1925 firmu prevzal koncern Škoda (Laurin zostal technickým riaditeľom). Od tohoto dňa mali vyrobené vozidlá novo vzniknutej firmy názov Laurin &amp; Klement - Škoda a neskôr už len Škoda. Výroba bicyklov a motocyklov bola zastavená.
Kokosovník

Kokosovník (lat. "Cocos") je rod paliem (čeľaď: arekovité). Jeho jediný druh je kokosovník obyčajný (iné názvy: palma kokosová, kokosovník orechoplodový, ľudovo kokosová palma, lat. "Cocos nucifera"). Je pestovaný pre svoje plody, respektíve semená, nazývané kokosový orech alebo kokos. Pochádza pravdepodobne z juhovýchodnej Ázie, pestuje sa v tropických oblastiach na morských pobrežiach a pobrežiach veľkých riek. 
Opis.
Kokosová palma je až 30 metrov vysoká palma, v kmeni často prehnutá. Kmeň je pokrytý hustými kruhovými jazvami. Listy pozdĺžneho tvaru vyrastajú na vrchole palmy a sú dlhé až 6 metrov a majú silnú tenkú žilku uprostred. Stonka listu dosahuje dĺžku až . Kvety vyrastajú v dlhých metlinách z listov a majú žltú farbu, sú samčie aj samičie, rastlina je samoopelivá.
Plod.
Plodom kokosovej palmy je veľká kôstkovica vajcového tvaru s priemerom približne . Povrch je zelenej až žltozelenej farby. Konzumuje sa semeno (kokosový orech), z ktorého sa odlupuje vláknitý obal, ktorý kokosu umožňuje klíčiť a pláva na hladine vody, čo umožnilo rozšírenie kokosovníka do mnohých častí tropického pásma. Na jednej palme sa urodí približne 50 – 60 plodov.
Vnútri nezrelých semien je vrstva bielkoviny, ktorá vytvára vo vode emulziu, kokosovú vodu. Pri zretí sa podiel kokosovej vody zmenšuje, ale úplne nezmizne. Pri usušení dužiny vzniká priemyselne využiteľná kopra. Kokosová palma sa rozmnožuje výhradne semenami, ktorých klíčivosť sa pohybuje v rozmedzí niekoľkých mesiacov až rokov.
Rozšírenie.
Pestuje sa vo väčšine tropického pásma, na brehoch veľkých riek a morí, vyhovuje mu piesčitá a piesčito-hlinitá pôda s väčším podielom rašeliny.
Pestovanie v domácnosti.
Orechy zakúpené v bežných obchodoch sú zbavené vláknitej vrstvy, ktorá podporuje klíčenie, a preto sa z neho nedá vypestovať rastlina. Rastlina vyžaduje vyššiu vlhkosť vzduchu, v lete teploty v rozmedzí 25 – 30 °C, v zime by teploty nemali klesnúť pod 18 °C. Pravidelná zálievka je nutnosťou, ale rastlina neznesie premočenie. V období vegetačného rastu sa rastlina hnojí 1× týždenne normálnym hnojivom pre izbové rastliny.
Obsahové látky.
Kokos obsahuje 60 – 67 % tuku, 20 % glycidov, 8 % proteínov a 6 % vody. Lisovaním alebo extrakciou sa získava kokosový olej s teplotou topenia 23 – 26 °C.
Využitie.
Kokosová palma a jej plody majú široké využitie a to nielen priemyselné ale aj kultúrne. 
Dejiny.
Kokosová palma sa pestuje už viac ako 3 tisíc rokov, napr. v Indii sú prvé záznamy o jej pestovaní datované už približne roku 1000 pred Kr. V minulosti sa zo škrupín sústružili gombíky a misky. Stredná Európa sa o kokosovej palme dozvedela v 16. storočí z antických spisov a herbárov.
Kokos

Kokos môže byť:
Du hast den schönsten Arsch der Welt

„Du hast den schönsten Arsch der Welt“ (ang. „You have the most beautiful ass in the world“) je pieseň z roku 2007 v nemeckom jazyku od nemeckého dance skladateľa, producenta a DJa Alexa C. (celým menom Alex Christensen). Pieseň "„Du hast den schönsten Arsch der Welt“" bola nahraná v spolupráci so speváčkou Y-ass.
Táto pieseň bola medzinárodným zlomom pre Alexa Christensena. Pretože pieseň dostala vysoké hodnotenia v niekoľkých zahraničných hitparádach, bola znovu vydaná v niekoľkých ďalších jazykoch vrátane angličtiny ako „Sweetest Ass in the World“, a takisto vo francúzštine, španielčine, holandčine a češtine.
Jazykové verzie.
V niektorých krajinách bola melódia a slová prispôsobené vkusu miestnych obyvateľov. Niektoré z týchto verzií sú:
Rebríčky.
„Du hast den schönsten Arsch der Welt“ je zatiaľ jediný hit na #1 Alexa C. ako sólového speváka v rebríčku German Singles Chart, hoci s hitom „Das Boot“ bol spolu s U96 na #1 v Dánsku. Singel „Du hast den schönsten Arsch der Welt“ zostal jeden týždeň na vrchole pre týždeň 16. až 23. novembra. V anglickej verzii „Sweetest Ass In The World“ sa stal hitom, ktorý dosiahol #57 v rebríčku UK Singles Chart.
Čarodejnica z Portobella

Čarodejnica z Portobella () je román autora Paula Coelha z roku 2006. V slovenčine vyšiel prvýkrát v roku 2007.
Román prezentuje fiktívny životný príbeh ženy s mimoriadnymi schopnosťami menom Athena. Jej príbeh je vyrozprávaný viacerými osobami - svedkami, ktorí tak skladajú mozaiku Atheninho curriculum vitae. Medzi nich patrí novinár Heron Ryan, herečka Andrea McCainová, numerologička Lella, niektoré jej žiačky mystickej náuky a ďalší. Jednotlivé výpovede zjednocuje postava rozprávača a zároveň bádateľa. Nahrávaním a prepisom jednotlivých výpovedí sa snaží zostaviť pravdivý príbeh z rôznorodých subjektívnych a často protichodných pohľadov. Prejavuje sa tak relatívnosť pravdy, na ktorú chce autor poukázať:
"„Aj ten najbezvýznamnejší z opýtaných veril, že má jedinú a definitívnu verziu akejkoľvek udalosti, preto napokon všetci privolili. Počas nahrávok som pochopil, že nič nie je absolútne a všetko závisí od vnímania človeka. A najlepší spôsob, ako sa dozvedieť, kto sme, je neraz dozvedieť sa, ako nás vidia iní“".
Martin Bína

Martin Bína (* 21. máj 1983, Mladá Boleslav) je český reprezentant v cyklokrose, majster sveta v kategórii juniorov z roku 2001, od roku 2008 jazdiaci za Cyklo Team Budvar Tábor.
Ondřej Lukeš

Ondřej Lukeš (* 26. december 1973, Plzeň) je bývalý česko-slovenský a český reprezentant v cyklokrose, majster sveta v kategórii juniorov z roku 1991.
Never Mind the Bollocks, Here’s the Sex Pistols

Never Mind the Bollocks, Here's the Sex Pistols (skrátene Never Mind the Bollocks) je debutový album britskej punk rockovej skupiny Sex Pistols. Fanúšikovia a kritici hodnotia túto nahrávku ako nesmierne dôležitý počin pre punkové hnutie a pre rockovú hudbu vôbec. Vydanie sprevádzala značná kontroverzia kvôli vulgarizmu v názve - "bollocks". Niektoré vydavateľstvá taktiež odmietali vydať singel „God Save the Queen“ kvôli jeho obalu.
V rebríčku časopisu Rolling Stone 500 najlepších albumov na svete bol album umiestnený na 41. priečke.
Zoznam skladieb.
Autormi sú Jones/Matlock/Cook/Rotten, okrem uvedenej výnimky.
Kamil Ausbuher

Kamil Ausbuher (* 7. august 1975, Podbořany) je bývalý český reprezentant v cyklokrose, majster sveta v kategórii juniorov z roku 1993.
Zdeněk Mlynář (cyklista)

Zdeněk Mlynář (* 13. október 1976) je bývalý český reprezentant v cyklokrose, majster sveta v kategórii juniorov z roku 1995.
Sojuz TMA-01M

Sojuz TMA-01M bola ruská kozmická loď typu Sojuz. Dňa 7. októbra 2010 o 23:10:55 UTC odštartovala k Medzinárodnej vesmírnej stanici (ISS), kam dopravila troch členov Expedície 25 - Alexandra Kaleriho, Olega Skripočku a Scotta Kellyho. Pri ISS zostala ako záchranná loď až do marca 2011, kedy sa s ňou rovnaká trojica kozmonautov vrátila na Zem.
Sojuz TMA-01M je prvá loď novej, "sedemstovkovej" série TMA-M. Pôvodne (v lete 2006) sa plánoval štart Sojuzu novej série už v septembri 2008, ako veliteľ lode bol vtedy určený skúsený kozmonaut oddielu RKK Energija Alexandr Kaleri. Práce na modernizácii lodi sa však preťahovali, a tak bol let postupne odkladaný až na jeseň 2010.
Konštrukčné zmeny verzie TMA-M.
Hlavným rozdielom novej lode voči Sojuzom TMA je náhrada starého palubného počítača navigačného systému Argon-16 (2 kB RAM, 16 kB ROM, 200 000 inštrukcií/s) s hmotnosťou 70 kg a spotrebou 280 W novým RISC počítačom TsVM-101 (2MB RAM, 2MB ROM, 6 mil. inštrukcií/s) s hmotnosťou 8,8 Kg a spotrebou 40-60 W. V navigačnom systéme je namiesto pôvodných 6 blokov s celkovou hmotnosťou 101 kg novo inštalovaných 5 blokov s hmotnosťou 42 kg. Tým došlo k zníženiu spotreby z pôvodných 402 W na 105 W. Ďalej došlo k výmene historického meracieho a telemetrického systému. Miesto existujúceho, pozostávajúceho z 30 blokov s hmotnosťou 70 kg, bol inštalovaný nový systém MBITS. Ten je zložený zo 14 blokov s celkovou hmotnosťou 28 kg a jeho spotreba je 29-85 W namiesto 84-140 W u pôvodného variantu. Ďalšie zmeny boli vykonané v termoregulačnom systéme lodi. Vďaka celkovým úsporám hmotnosti palubného vybavenia je teraz možné na palube Sojuzu TMA-M vynášať spoločne s posádkou ďalších 120 kg nákladu, namiesto 50 kg pri variante TMA. Vďaka modernizácii a zjednodušeniu vybavenia tiež dôjde k zjednodušeniu a zrýchleniu výroby a testovania lodí Sojuz.
Priebeh letu.
Sojuz TMA-01M odštartoval z kozmodrómu Bajkonur 7. októbra 2010 o 23:10:54,810 UTC. K spojovaciemu uzlu modulu Poisk Medzinárodnej vesmírnej stanice (ISS) sa pripojil po dvojdňovom lete 10. októbra o 00:01 UTC.
Súčasťou komplexu ISS bol až do 16. marca 2011, kedy sa o 04:27 UTC odpojil a o 07:54:05,3 UTC pristál v kazašskej stepi 86 km severoseverovýchodne od Arkalyku.
Majstrovstvá sveta v ľadovom hokeji žien

Majstrovstvá sveta v ľadovom hokeji žien je vrcholná medzinárodná súťaž ženských reprezentačných družstiev, ktorú organizuje IIHF. Prvé majstrovstvá sveta sa uskutočnili v roku 1990. Od roku 2004 sa konali každoročne s výnimkou roku konania Zimných olympijských hier a od roku 2022 sa konajú každoročne. Spolu so ženským turnajom na ZOH patria k vrcholným podujatiam vo svetovom ženskom hokeji.
V roku 2011 sa elitnej kategórie MS prvýkrát v histórii zúčastnili aj hokejistky Slovenska, ktoré si túto účasť vybojovali ziskom prvého miesta na turnaji MS I. divízie v roku 2009 v rakúskom Grazi.
Pozri aj.
Majstrovstvá sveta v ľadovom hokeji žien do 18 rokov
Touch a New Day

Touch a New Day je popová pieseň od nemeckej speváčky Leny Meyer-Landrut. Napísal ju Stefan Raab. Pochádza z jej debutového albumu "My Cassette Player". Skladba bola vydaná ako druhý singel, a to 3. augusta 2010.
Boby na Zimných olympijských hrách 2010

Boby na Zimných olympijských hrách 2010 vo Whistleri (Britská Kolumbia). Súťaže prebiehali na dráhe Whistler Sliding Centre od 20. do 27. februára 2010.
Veľrybie kostice

Veľrybie kostice sú systém filtrov, ktoré niektoré druhy veľrýb používajú na filtrovanie potravy. Kostice pripomínajú obrovské flexibilné hrebene vytvorené z látok, ktoré sa nachádzajú aj vo vlasoch alebo nechtoch. Vyrastajú veľrybe z hornej čeľuste. V závislosti od druhu veľryby majú dĺžku od 30 cm (vráskavec minke) až po 4,5 m (veľryba grónska). Ich počet je tiež rôzny: od 140-150 u veľryby sivej až po 375-400 u keporkaka či vráskavca obrovského.
Zaujímavosťou je, že vo fáze plodu majú veľryby zuby, ktoré postupne miznú a a sú nahradené kosticami, ktoré má veľryba v podstate plne vyvinuté už pri narodení.
Sojuz TM-2

Sojuz TM-2 () bol sovietsky pilotovaný kozmický let v rámci programu Sojuz. Sojuz TM-2 vyštartoval 5. februára 1987 z kozmodrómu Bajkonur k stanici Mir. Išlo o druhý let k Miru.
Sojuz TM-3

Sojuz TM-3 () bol sovietsky pilotovaný kozmický let v rámci programu Sojuz. Sojuz TM-3 vyštartoval 22. júla 1987 z kozmodrómu Bajkonur k stanici Mir. Na palube kozmickej lode bol aj prvý sýrsky kozmonaut Muhammad Ahmad Fáris. Išlo o tretí let k Miru.
Lindau

Lindau je mesto v južnom Nemecku, v juhozápadnom cípe Bavorska, na hranici s Rakúskom (na juhu susedí s mestom Bregenz) a Švajčiarskom. Historické centrum leží na ostrove v Bodamskom jazere, novšia zástavba je na jeho brehu.
Dejiny.
Už v roku 822 je spomínaný miestny ženský kláštor. V mesta sa dochovalo pomerne veľa historických stavieb. V 19. a najmä 20. storočí sa mesto rozrástlo mimo pôvodný ostrov, na ktorom dnes žije len niečo cez 2 700 obyvateľov z celkových 25 000. V roku 1853 sem bola privedená železnica z Mníchova a Kemptenu a na ostrove vybudovaná hlavová stanica.
IKCO Samand

Samand je iránska značka automobilov, ktorú vyrába Iran Khodro (IKCO) s využitím lokálnych fabrík na svoje diely. V perzštine Samand znamená plemeno rýchleho koňa. Značka Samand je registrovaná na World Intellectual Property Organization. Uvádzacia cena automobilov je 14 500 USD v Turecku.
Výroba sa začala v roku 1996 a prvý automobil bol predaný v roku 2000. Samand zdedil názov po iránskom národnom automobile z Paykanu, ktorý vyrábala firma Iran Khodro z rokoch 1967-2005.
Samand je založený na platforme Peugeot 405, pôvodne s použitím motora XU7JP/L3. Samotný Peugeot 405 sa tiež stále vyrába v Iráne, spolu s faceliftovou verziou Peugeot Pars. IKCO vyrába 80 percent dielov automobilu Samand, vrátane v Iráne navrhnutého motora.
Pre export a tiež pre iránsky trh sa používa motor TU5JP4, čo je motor s nízkou spotrebou a vysokým výkonom a je možné zohnať naň náhradné diely v celej Európe, keďže sa používal v modeloch Peugeot 206, Peugeot 207 a Peugeot 307. TU5 verzia modelu Samand ponúka tri nové možnosti: airbag pre vodiča, predpínač bezpečnostných pásov, výškovo nastaviteľné svetlomety a aktívnu anténu.
Od roku 2009 sa používajú nové motory vyvinuté v Iráne, dvojpalivový EF7. V polovici roka 2010 sa začali vyrábať výlučne benzínové motory EF7. Nie je to benzínová verzia EF7, ale má odstránené CNG časti a ECU program. Benzínový motor je v súčasnosti vo vývoji.
Eishalle Deutweg

Eishalle Deutweg (doslova "Zimný štadión Deutweg") vo Winterthure s kapacitou 2 496 divákov je domovským stánkom švajčiarskeho hokejového klubu EHC Winterthur ako aj krasokorčuliarskeho klubu v tomto meste. Do užívania bol odovzdaný 29. novembra 2002 a náklady na jeho výstavbu dosiahli sumu 22 miliónov švajčiarskych frankov.
Hokejové MS žien 2011.
V apríli 2011 bol Winterthur spoločne s Zürichom usporiadateľským mestom 14. MS v ľadovom hokeji žien. V Eishalle Deutweg sa uskutočnilo 10 z celkového počtu 21 stretnutí šampionátu. Slovenské reprezentantky tam odohrali tri stretnutia:
Okrem dvoch stretnutí o záchranu Hala Deutweg bola dejiskom všetkých šiestich stretnutí základnej skupiny A a dvoch záverečných stretnutí skupiny B.
Generálporučík

Generálporučík je generálska hodnosť, ktorej držiteľ má právo na náplecníkoch svojej uniformy nosiť 3 generálske hviezdy. Pôvodne sa hodnosť generálporučík používala pre 2-hviezdičkového generála. Tak to bolo aj v česko-slovenskej armáde a naďalej to platí najmä v Rusku a v štátoch bývalého Sovietskeho zväzu. V týchto krajinách vojenskej hodnosti 3-hviezdičkový generálporučík zodpovedá hodnosť generálplukovník.
Generálporučík (trojhviezdičkový) spravidla zastáva funkciu, ktorá je najbližšie k funkcii určenej pre hodnosť generál. V podmienkach Ozbrojených síl Slovenskej republiky je takouto funkciou pre 3-hviezdičkového generálporučíka funkcia zástupcu náčelníka generálneho štábu. 
V Ozbrojených silách SR je najbližšia nižšia hodnosť generálmajor a najbližšia vyššia hodnosť generál.
Karol Navrátil

Brigádny generál Ing. Karol Navrátil (* 26. august 1963 Prešov) je slovenský generál vo výslužbe. V roku 2012 bol ustanovený do funkcie zástupcu veliteľa pozemných síl Ozbrojených síl Slovenskej republiky. Od 1. februára 2017 funkciu opäť vykonával.
Život.
V roku 1982 absolvoval Vojenskú strednú odbornú školu v Martine a v roku 1986 Vojenskú vysokú školu vo Vyškove na Morave a zároveň bol menovaný do hodnosti poručík ako vojak z povolania. Následne pôsobil na Slovensku kde vykonával základné veliteľské funkcie v ženijnom vojsku na stupni čata až rota a potom štábne funkcie na veliteľstve divízie a armádneho zboru v Prešove. Po ukončení akademického kurzu na Vojenskej akadémii v Liptovskom Mikuláši bol v roku 2000 ustanovený do funkcie ženijného náčelníka 1. mechanizovanej brigády v Prešove.
V roku 2001 bol premiestnený do Michaloviec, kde zastával funkciu veliteľa ženijného práporu. Od roku 1999 do roku 2007 absolvoval niekoľko jazykových kurzov z jazyka nemeckého a anglického. V roku 2008 ukončil 10 mesačný Kurz národnej bezpečnosti vo Vojenskej akadémii Liptovský Mikuláš kde dosiahol najvyššie vojenské vzdelanie, ktoré je predpokladom pre výkon najvýznamnejších funkcií v rezorte MO SR.
Od februára 2004 do augusta 2004 pôsobil ako veliteľ ženijnej roty v rámci medzinárodnej operácie „Iracká sloboda“ v Iraku. Od 1. februára 2005 pôsobil na Veliteľstve Pozemných síl najprv vo funkcii zástupcu náčelníka a od 1. októbra 2005 náčelníka Štábu Veliteľstva Pozemných síl OS SR. Túto funkciu vykonával do 31. augusta 2007 a znovu od 30. júna 2008.
V roku 2010 sa stal veliteľom vojenskej posádky v Prešove a zároveň aj veliteľom 2. mechanizovanej brigády so sídlom v Prešove. V rokoch 2012 až 2015 bol zástupcom veliteľa Pozemných síl, v rokoch 2015 až 2017 náčelníkom štábu Veliteľstva Pozemných síl a od 1. februára 2017 opäť zástupcom veliteľa Pozemných síl.
5. mája 2017 bol prezidentom SR Andrejom Kiskom menovaný do vojenskej hodnosti brigádny generál.
Z aktívnej služby odišiel po „viac ako 42 rokoch“ k 31. decembru 2020 vo funkcii zástupcu veliteľa Pozemných síl. 8. júla 2021 mu v novovzniknutej tradícii za službu vlasti poďakovala prezidentka Zuzana Čaputová.
Pôsobenie v zahraničných vojenských misiách.
6.2. - 1.8.2004 veliteľ slovenskej vojenskej jednotky v bojovej operácie „Iracká sloboda“ v Iraku 
Vyznamenania.
Za službu vlasti, Čestný odznak OS SR, Za službu v mierových pozorovateľských misiách, Pamätná medaila ministra obrany a ďalšie.
Externé odkazy.
Fotografia
Love Sees No Colour

„Love Sees No Colour“ je electronic / techno skladba nahraná nemeckou skupinou U96. Bol to prvý singel z ich druhého albumu "Replugged", na ktorom je ako druhá skladba, a bol vydaný v roku 1993. Slová v názve piesne sú aj textom piesne. Singel dosiahol úspech v mnohých krajinách ako Nemecko, Švajčiarsko, Rakúsko a Švédsko, kde sa dostal do prvej desiatky. Nemecká skupina Bass Bumpers sa podieľala na niekoľkých remixoch skladby.
Michaela

Michaela je ženské krstné meno. Meniny na Slovensku má 29. septembra.
Pôvod mena je hebrejský - מיכאל (Michael) znamená „kto je ako Boh?“, „Bohu podobný“.
Andrej Porázik

Andrej Porázik (* 27. jún 1977) je slovenský futbalový útočník momentálne hrajúci za MFK Dubnica v Corgoň lige. Je bývalý reprezentant v mládežníckych kategóriach a aj v seniorskom tíme. Za Slovensko hral aj na OH 2000 v Sydney. 
V slovenskej lige zaznamenal už 51 gólov a je jeden z najlepších strelcov histórie slovenskej ligy.
George David Birkhoff

George David Birkhoff (* 21. marec 1884, Overisel, Michigan, USA – † 12. november 1944, Cambridge, Massachusetts, USA) bol americký matematik väčšinu života pôsobiaci ako profesor na Harvardovej univerzite, otec matematika Garretta Birkhoffa.
Birkhoffova práca týkajúca sa problému štyroch farieb vyústila v roku 1912 v zavedení konceptu tzv. chromatického polynómu. V roku 1913 sa mu podarilo dokázať tzv. Poincarého poslednú geometrickú vetu súvisiacu so známym problémom troch telies, čím si získal celosvetové uznanie. V roku 1931 prišiel s tzv. ergodickou vetou, ktorá je pravdepodobne najdôležitejším Birkhoffovým výsledkom. Tým vyriešil základný problém štatistickej mechaniky. Veta však má dôsledky aj v oblasti dynamických systémov, v teórii pravdepodobnosti, teórii grúp, či funkcionálnej analýze. Zaoberal sa tiež teóriou čísel, či tzv. Riemannovým-Hilbertovým problémom.
Handlovská kotlina

Handlovská kotlina je geomorfologický podcelok Hornonitrianskej kotliny na strednom Slovensku. Nachádza sa v povodí riečky Handlovky vo východnej časti okresu Prievidza a obklopujú ju pohoria Kremnické vrchy, Žiar a Vtáčnik.
Vymedzenie.
Handlovská kotlina zaberá východnú časť Hornonitrianskej kotliny medzi mestami Prievidza a Handlová. Západný okraj tak nadväzuje na Prievidzskú kotlinu, severný okraj lemuje hrebeň pohoria Žiar s podcelkami Horeňovo a Rovne. Východný okraj kotliny stúpa podcelkom Kunešovská hornatina do Kremnických vrchov a v blízkosti Novej Lehoty pokračuje južný sused,
pohorie Vtáčnik s podcelkami Nízky a Vysoký Vtáčnik.
Charakteristika.
Kotlina na západnom okraji zasahuje do okrajových častí Prievidze, ktorej východný okraj lemuje hrebeň "Banská" s prielomom Handlovky. Za ním sa kotlina rozširuje a vytvára širokú nivu. Územie sa stáča na juh a výraznejšie vlní v oblasti Ráztočna, kde kotlina začína viditeľne stúpať. V okolí Handlovej sa rozširuje a pozvoľna prechádza do Kremnických vrchov a pohoria Vtáčnik.
Väčšina územia je zalesnená zmiešanými lesmi, z listnatých stromov sa najviac vyskytuje dub a buk, z ihličnanov sú to smreky. V lesoch žijú vo väčšom množstve jelene, srnce a divé prasatá. Nadmorská výška je od cca v Prievidzi, po cca v katastrálnom území Handlovej.
Sídla v Handlovskej kotline.
Handlovská kotlina patrí medzi stredne husto zaľudnené územia a leží tu (od Prievidze):
Doprava.
Územím viedla od praveku dôležitá dopravná spojnica Hornej Nitry a Pohronia, teda spojnica východu so západom. Túto úlohu dnes plní medzinárodná cesta E 572, vedúca po ceste I/9 spájajúca Trenčín, Prievidzu a Zvolen. Nezastupiteľnú úlohu zohráva železničná trať Prievidza - Horná Štubňa, ktorá dopravne spája oblasť s Turcom.
Hardstep

Hardstep (nezamieňať s Hard DnB) je subžáner drum and bassu, ktorý sa prvýkrát objavil v roku 1994. Kombinuje prvky drum and bassu a industriálneho techna. Od vtedy dominujúceho junglu ho odlišujú tvrdé a pravidelné bubny a dominujúca basová vrstva. Jedným z charakteristických rysov je zvýraznený ale riedky perkusný beat. Medzi umelcov patria DJ Hype a DJ Zinc.
Darkstep

Darkstep je subžáner drum and bassu, obyčajne známy ako Hard Drum n Bass, ktorý sa stal populárny v neskorých 90-tych rokoch. Spája v sebe prvky temného darkcoru a vysoko energického breakbeatu. Je charakteristický ťažkou linkou bubnov a agresívnymi bicími a často upravenými vokálmi. Je to jeden z prvých subžánrov drum and bassu. Darkstep býva často zamieňaný s neurofunkom, ktorý má podobný základ rovnako ako aj podobný význam.
Metrum

Metrum môže byť:
Slovenský ústav svätého Cyrila a Metoda

Pápežský slovenský ústav sv. Cyrila a Metoda v Ríme je najvýznamnejšia cirkevná, národná a kultúrna ustanovizeň Slovákov v Ríme. 
Bol schválený dekrétom kardinála Eugena Tisseranta, suburbikálneho biskupa Porto-Santa Rufina, 8. januára 1961. Začal fungovať v roku 1963. V roku 1998 bol pápežom Jánom Pavlom II. povýšený na pápežskú inštitúciu.
Na jeho pôde pôsobili tieto významné osobnosti: Jozef Tomko, Štefan Náhalka, Dominik Hrušovský, Štefan Vrablec, Gorazd Zvonický, Ernest Macák, Jozef Medový.
Súčasným rektorom ústavu je vdp. Pavol Zvara PhD, SLL. 
V priestoroch Ústavu sa nachádza zároveň Pápežské slovenské kolégium sv. Cyrila a Metoda v Ríme, ktoré poskytuje kňazom slovenských diecéz možnosť bývať v Ríme a navštevovať pápežské univerzity a iné cirkevne schválené inštitúty.
Dictée de Mérimée

Dictée de Mérimée (- franc.; doslova "Mériméeho diktát") je text, ktorý zostavil, predniesol a nadiktoval Prosper Mérimée na žiadosť cisárovnej Eugénie v roku 1857 na pobavenie dvora. Udialo sa to na zámku v Compiègne. Diktát písali pozvaní významní hostia. Výsledok sčítania chýb v diktáte je:
Alexandre Dumas sa pri oznámení výsledkov obrátil k Metternichovi, aby sa ho spýtal: „"A kedy prídete, knieža, predstaviť sa v Akadémii, aby ste nás naučil pravopis?"“
Znenie diktátu.
Text je uverejnený na stránke francúzskeho ministra kultúry a nazvaný ako „slávny diktát“ publikovaný Leom Claretiem v roku 1900.
Drumfunk

Drumfunk alebo tiež Edits alebo Choppage je subžáner drum and bassu, v ktorom je hlavný dôraz kladený na zvuk a usporiadanie bicích liniek. Je to atmosférický drum and bass s ťažkým dôrazom na lámaný štýl bubnových slučiek, občas porušeným bezbubnovou atmosférickou pasážou.
Jump-Up

Jump-Up je subžáner drum and bassu, ktorý bol prvýkrát populárny v polovici 90-tych rokov. Melódia bola zvyčajne veselá s dubstep a hip-hopovými samplami a hlasnými melodickými basovými linkami. Okolo roku 1994 začal byť výhradnejšie nahrávaný s hip-hopovými samplami a oscilujúcimi basovými linkami.
Heineken Open 2010

Heineken Open 2010 sa konal v dňoch 11. - 16. januára v novozélandskom Aucklanda na otvorených kurtoch s tvrdým povrchom. Rozpočet turnaja je 450 000 USD. Titul v dvojhre získal John Isner, ktorý vo finále porazil Arnauda Clémenta. Titul v štvorhre získal pár Marcus Daniell a Horia Tecău, ktorý si vo finále poradil s párom Marcelo Melo, Bruno Soares.
Víťazi.
Dvojhra mužov.
 John Isner vs. Arnaud Clément 6:3, 5:7, 7:6(2)
Štvorhra mužov.
 Marcus Daniell / Horia Tecău vs. Marcelo Melo / Bruno Soares 7:5, 6:4
Americká literatúra

Americká literatúra môže byť:
Sambass

Sambass, Drum ’n’ Bossa alebo drum ’n’ sambass (spojenie „samba“ a „bass“) je regionálny subžáner drum and bassu väčšinou pochádzajúci z Brazílie, ktorý kombinuje rytmus drum and bassu s vplyvmi latinskoamerickej hudby.
Medzi populárnych umelcov tohto žánru patria DJ Marky, DJ Patife, XRS Land, Drumagick a Bungle, a štyri kompilácie nazvané "Sambass Vol. 1" až "Sambass Vol. 4" vydané s medzinárodným úspechom talianskym vydavateľstvom Cuadra.
Mužská dvojhra na Heineken Open 2010

Mužská dvojhra na Heineken Open 2010 sa hrala ako súčasť Heineken Open 2010 od 11. januára do 16. januára. Titul získal nenasadený John Isner, ktorý vo finále porazil Arnauda Clémenta 6:3, 5:7, 7:6(2). Bol to jeho prvý titul na okruhu ATP.
Sekvencer

Sekvencer je elektronický prístroj, ktorý dokáže vytvárať a vysielať frekvencie povelov, ktorými sa dajú riadiť pripojené zvukové generátory a vytvárať tak rytmické, melodické či harmonické slučky a úseky alebo aj celé skladby. Analógové sekvencery vytvárajú postupnosť pulzov s voliteľnou dĺžkou a amplitúdou, digitálne sekvencery väčšinou vytvárajú MIDI dáta. Mnohé digitálne sekvencery umožňujú aj záznam a úpravu týchto dát.
Sekvencery sú súčasťou bicích automatov, niektorých analógových alebo digitálnych syntetizátorov alebo pracujú ako samostatné zariadenia. V dnešnej dobe sú samostatné sekvencery úplne nahradzované softvérovými verziami. Moderné sekvencerové programy umožňujú súčasne s MIDI dátami zaznamenávať, spracovávať a prehrávať aj zvukové signály.
Mužská štvorhra na Heineken Open 2010

Heineken Open 2010 sa hrala ako súčasť Heineken Open 2010 od 11. januára do 16. januára. Titul získal nenasadený pár Marcus Daniell a Horia Tecău, ktorý si vo finále poradil s párom Marcelo Melo, Bruno Soares 7:5, 6:4.
Bicí automat

Bicí automat je elektronický hudobný nástroj resp. prístroj, ktorý dokáže prehrávať zaznamenané rytmické slučky alebo úseky.
Charakteristika.
Bicí automat obsahuje zvukové generátory, ktoré vytvárajú zvuky bicích nástrojov. Podľa spôsobu vytvárania zvuku sa delia na analógové (syntetizujú zvuky podobným spôsobom ako analógové syntetizátory) a digitálne (syntetizujú zvuky digitálne alebo prehrávajú digitálne zaznamenané zvuky). Zvuky bývajú organizované do tzv. sád (drumkitov). Sada obvykle obsahuje najčastejšie používané bicie nástroje: basový bubon = veľký bubon (bass drum, skr. BD), malý bubon (snare drum, skr. SD), tliesknutie (clap, skr. CP), činel (cymbal, skr. CY), Hi-hat činel (skr. HH) atď. Jednotlivé zvuky môžu byť nemenné alebo sa dajú upravovať niektoré ich parametre napr. výšku, dĺžku, hlasitosť, prípadne aj iné znaky.
Druhou hlavnou súčasťou bicích automatov je sekvencer, ktorý riadi okamihy spustenia jednotlivých zvukov a tým vytvára požadované rytmy. Rytmy bývajú pevné alebo sa dajú programovať. Okrem okamihu zaznenia býva možné naprogramovať tiež ďalšie zvukové parametre, najčastejšie akcent, ale aj výšku, dĺžku a iné. Niektoré bicie automaty sa dajú pomocou MIDI spojiť s inými prístrojmi. 
V dnešnej dobe sú hardwarové bicie automaty skoro úplne nahradzované softwarovými verziami.
Mesto

Mesto môže byť:
Frčkov

Frčkov () je druhý najvyšší vrch Veľkej Fatry. Leží v centrálnej časti pohoria, v podcelku Hôľna Fatra. 
Poloha.
Nachádza sa v centrálnej časti Veľkej Fatry, v geomorfologickom podcelku Hôľna Fatra. Leží v hlavnom hrebeni; severným okrajom susedí s Ostredkom () a južný prechádza do masívu Krížnej (). Hrebeňom vedie hranica okresov Martin a Ružomberok a stretávajú sa tu katastrálne územia obcí Blatnica a Liptovské Revúce. Západné svahy Frčkova klesajú do Dedošovej doliny, východné sa zvažujú do Suchej doliny. Vrch patrí do Národného parku Veľká Fatra. 
Výhľady.
Hôľnatý Frčkov v centrálnej, najatraktívnejšej časti pohoria, patrí k obľúbeným vyhliadkovým vrchom. Severný a južný smer je čiastočne zakrytý mohutnými susednými vrchmi, no vďaka značnej nadmorskej výške poskytuje výhľad na mnohé okolité pohoria. Mimo veľkofatranských vrcholov vidieť Malú Fatru, časť Vysokých i Nízkych Tatier, no tiež Poľanu, Vtáčnik či Lysú horu na Morave.
Prístup.
Vrcholom vedie iba Veľkofatranská magistrála, preto prístup naň z dolín je možný iba cez susedné vrcholy.
Jiří Pospíšil (cyklista)

Jiří Pospíšil (* 26. február 1973, Bakov nad Jizerou) je bývalý česko-slovenský a český reprezentant v cestnej cyklistike a cyklokrose, majster Európy v kategórii do 22 rokov z roku 1995.
Zvolen (vrch vo Veľkej Fatre)

Zvolen () je hôľnatý vrchol, nachádzajúci sa vo Veľkej Fatre nad Donovalmi, približne severne od Banskej Bystrice.
Poloha.
Nachádza sa na východnom okraji centrálnej časti Veľkej Fatry, v geomorfologickom podcelku Zvolen. Leží na rozhraní Žilinského a Banskobystrického kraja a okresov Ružomberok a Banská Bystrica. Vrcholom zároveň prechádza hranica katastrálnych území obcí Liptovská Osada
a Donovaly. Táto časť pohoria je už mimo Národného parku Veľká Fatra, no zasahuje tu ochranné pásmo Národného parku Nízke Tatry.
Popis.
Je najvyšším vrchom v geomorfologickom podcelku Zvolen a spolu s Novou hoľou patrí k turisticky najobľúbenejším cieľom tejto časti pohoria. Dostupnosť výrazne uľahčuje lanovka na susednú Novú hoľu. Z vrcholu vybieha východným smerom rázsocha Novej hole, ktorú od masívu Zvolena oddeľuje nevýrazné horské sedlo. Zo západu vedúci hlavný hrebeň sa tu stáča na sever a pokračuje k vrcholu Malého Zvolena.
Zvolen sa nachádza na rozvodnici povodia Váhu a Hrona. Severným smerom prúdi voda riekou Revúca, do ktorej putuje voda zo západných, severných i východných svahov. Južné svahy odvodňujú prítoky Starohorského potoka, ktorý smeruje do Bystrice a následne Hrona. Najbližším susedom je Nová hoľa na východe, severným smerom susedí vrch Malý Zvolen, severozápadne leží Čierna hora a juhozápadne Motyčianska hoľa.
Výhľady.
Vrch Zvolen patrí vďaka ľahkej dostupnosti medzi obľúbené ciele turistov, k čomu prispieva i Cesta hrdinov SNP, vedúca jeho vrcholom. Hôľnatý vrch s minimom porastu ponúka ďaleký kruhový výhľad a okrem mnohých vrcholov Veľkej Fatry je výborne pozorovateľný hrebeň Nízkych Tatier. Pri priaznivých podmienkach je možné vidieť tiež vrch Sitno, Klenovský Vepor, Poľana, Veľký Choč či Kriváň.
Puttučéri (teritórium)

Puttučéri (názvy pozri: Puttučéri) je indické zväzové teritórium. V minulosti bolo francúzskou kolóniou skladajúcou sa zo štyroch ďalších nesusedných enkláv, alebo regiónov pomenovaných podľa najväčšieho ako Puttučéri. Oficiálny názov teritória bol do roku 2006 Pondicherry, keď sa premenoval na Puttučéri. Puttučéri sa považuje aj za centrum vzdelávania v južnej Indii, pretože sa tu nachádza veľa vysokých škôl.
Mesto Pondicherry bolo od roku 1674 súčasťou Francúzskej (Východnej) Indie. Táto kolónia zahŕňala okrem samotného Pondicherry ešte Chandernagore (1673), Karikal (1739), Yanaon (1731) a Mahé (1725). V 18. storočí došlo k posilneniu francúzskeho vplyvu aj na rozsiahlej časti vnútrozemia a tým k rozvoju mesta. V dôsledku neúspešného súperenia s Britmi o nadvládu na subkontinente však nakoniec francúzske panstvo zostalo obmedzené iba na Pondicherry a štyri ďalšie mestá, ktoré nemohli byť ani opevnené. V roku 1954 začali proindické oddiely násilne zaberať Francúzsku Indiu, ktorá sa potom stala súčasťou Indickej federácie. Francúzsko túto skutočnosť akceptovalo v roku 1963. Odvtedy je pôvodná Francúzska India pod názvom Puttučéri súčasťou Indie ako zväzové teritórium (Chandernagore bolo oddelené). Približne 10 000 obyvateľov si ponechalo francúzske občianstvo, ďalších cca 20 000 žije vo Francúzsku.
V roku 1981 bola hlavným jazykom tamilčina s podielom 89,18 %. Zvyšok tvoria telugčina, francúzština, angličtina a malajálamčina.
Renault Master

Renault Master je dodávkový automobil alebo van väčšej strednej veľkosti, ktorý vyrába francúzska automobilka Renault, podobný najväčším modelom Ford Transit.
Je k dispozícii viacero verzií, okrem štandardných modelom aj väčšie so zvýšenou zaťažiteľnosťou, výškou a vzdialenosťou náprav. Bežné sú panelové vany, ako aj pick-upy.
Renault Trafic

Renault Trafic je dodávkový automobil menšej veľkosti, ktorý vyrába francúzska automobilka Renault.
Prvá generácia sa vyrábala v rokoch 1980-2000, pričom niekoľkokrát bola upravená. V roku 1990 prebehol výrazný facelift, od roku 1997 sa model predával aj ako Opel Arena a Vauxhall Arena.
PBZ Zagreb Indoors 2010

PBZ Zagreb Indoors 2010 bol tenisový turnaj mužov, ktorý sa konal v dňoch od 1. do 7. februára 2010 v hale na tvrdom povrchu v chorvátskom meste Záhreb. Titul v dvojhre získal Chorvát Marin Čilić, ktorý vo finále porazil Nemca Berrera. Bol to jeho piaty titul v dvojhre na okruhu ATP. Titul vo štvorhre získali Rakúšan Jürgen Melzer a Nemec Philipp Petzschner, ktorí vo finále porazili francúzsko-belgický pár Arnaud Clément, Olivier Rochus. Pre Melzera to bol siedmy a pre Petzschnera prvý titul vo štvorhre na okruhu ATP.
Víťazi.
Dvojhra mužov.
 Marin Čilić vs. Michael Berrer 6-4. 6-7(5), 6-3
Štvorhra mužov.
 Jürgen Melzer / Philipp Petzschner vs. Arnaud Clément / Olivier Rochus 3-6, 6-3, 10-8
Mužská dvojhra na PBZ Zagreb Indoors 2010

Mužská dvojhra na PBZ Zagreb Indoors 2010 sa hrala ako súčasť PBZ Zagreb Indoors 2010 od 1. do 7. februára 2010. Titul získal Chorvát Marin Čilić, ktorý vo finále porazil Nemca Berrera 6-4, 6-7(5), 6-3. Bol to jeho piaty titul v dvojhre na okruhu ATP.
Liquid funk

Liquid funk (alternatívne Liquid Drum &amp; Bass, Liquid DNB alebo Liquid) je subžáner drum and bassu. Kým liquid funk používa podobné basové linky a pásmové rozloženie do ďalších štýlov, obsahuje menej pásmovo orientovaných samplov a ďalších inštrumentálnych usporiadaní (syntetizované a prírodné), harmónia a prostredie vytvárajú pokojnejšiu atmosféru zameranú na domáceho poslucháča.
História.
V roku 2000 DJ Fabio začal obhajovať novú formu drum and bassu, ktorú nazval „liquid funk“, s vydaním rovnomennej kompilácie cez jeho vydavateľstvo Creative Source. Bol charakterizovaný vplyvmi disco a house hudby s rozšíreným použitím vokálov. Hoci zo začiatku sa rozvíjal pomaly, v rokoch 2003 až 2004 začala jeho popularita masívne rásť a v roku 2005 bol zavedený ako jeden z najlepšie predávaných subžánrov drum and bassu s vydavateľstvami ako Good Looking Records (aj keď toto vydavateľstvo je silne žánrovo ovplyvnené "atmospheric drum and bassom"), Hospital Records, Liquid V, Shogun Limited, Fokuz Recordings, State of the Art Recordings a umelcami ako Calibre, Netsky, High Contrast, Logistics, London Elektricity, , Mark Baker, Seba a Solid State, ktorí patria medzi hlavných zástancov liquid funku.
Liquid funk je veľmi podobný intelligent drum and bassu, ale má malé rozdiely. Liquid funk má silnejšie vplyvy z soca, latin, disco, jazz a funk hudby, kým IDB má pokojnejší a ešte viac syntetickejší zvuk, použitím hladkých syntetizátorových liniek a samplov v mieste organických prvkov použitím reálnych nástrojov.
D.Kay

D.Kay, vlastným menom David Kulenkampff, (* 1979, Viedeň, Rakúsko) je drum and bassový producent.
V roku 2001 D.Kay spolu s Rawfull vytvorili Ill.Skillz. Svoje skladby vydáva cez vydavateľstvá Soul:R, Bingo, a Renegade Hardware, a počas svojej kariéry spolupracoval s umelcami ako Kasra, Marcus Inalex a Black Sun Empire. V roku 2003 skladba „Barcelona“ (D.Kay &amp; Epsilon featuring Stamina MC) dosiahla #14 v UK Singles Chart. Toho istého roku vyhral cenu „Best Breakthrough Producer“.
Kulenkampff je vnukom herca a zabávača Hans-Joachima Kulenkampffa.
Mužská štvorhra na PBZ Zagreb Indoors 2010

Mužská štvohra na PBZ Zagreb Indoors 2010 sa hrala ako súčasť PBZ Zagreb Indoors 2010 od 1. do 7. februára 2010. Titul získali Rakúšan Jürgen Melzer a Nemec Philipp Petzschner, ktorí vo finále porazili francúzsko-belgický pár Arnaud Clément, Olivier Rochus. Pre Melzera to bol siedmy a pre Petzschnera prvý titul vo štvorhre na okruhu ATP.
Ján Jančovic

Ján Jančovic (* 6. február 1941, Pôtor) je slovenský poľnohospodársky inžinier, novinár, publicista a spisovateľ literatúry faktu.
Život.
Po základnom vzdelaní v rodisku a strednom v Šuranoch, vyštudoval v rokoch 1962-67 na Vysokej škole poľnohospodárskej v Nitre (teraz SPU) ekonomiku poľnohospodárstva. Postgraduálne štúdium novinárstva absolvoval v rokoch 1978-80 na Fakulte žurnalistiky Univerzity Karlovej v Prahe. V začiatkoch zamestnania prešiel praxou agronóma, plánovača a vedúceho výrobno-obchodnej prevádzky poľnohospodárskeho nákupného a zásobovacieho podniku. 
Od roku 1970 pracoval v oblasti podnikovej reklamy, propagácie, výstavníctva a masmediálnej komunikácie. Keď pracoval na generálnom riaditeľstve Agrokomplex SCPV a zmeneným názvom Agrokombinát Zobor š.p.v Nitre vo funkcii vedúceho útvaru propagácie a výstavníctva, bol súčasne aj výkonným redaktorom firemného časopisu. Prispieval a doteraz prispieva do rôznych novín, časopisov a kalendárov na Slovensku a v zahraničí. Odborne spolupracoval tiež s rozhlasom, televíziou a krátkym filmom. Na Slovensku najčastejšie písal do novín: "Roľnícke noviny" (tam aj pod pseudonymom Ján Potran), "Nedeľná Pravda", "Hlas ľudu", i časopisov: "Život", "Slovensko", "PaS", "Lidé a Země", "Roľnícke novinky". Doteraz na Slovensku najčastejšie prispieva do "Roľníckych novín", "Slovenských národných novín", V zahraničí do "Ľudových novín" (Maďarsko), "Rovine" (Srbsko), internetového portálu (www.luno.hu a www.oslovma.hu) Slovákov v Maďarsku.
Od roku 1983 pravidelne prispieva aj do vedeckých zborníkov. V období od zrušenia generálneho riaditeľstva Agrokombinátu Zobor v roku 1991 až do roku 2004 bol najskôr manažérom a potom desať rokov zástupcom šéfredaktora týždenníka "Roľnícke novinky". Počas týchto redakčných funkcií absolvoval viacero pracovných a študijných ciest, prevažne vo firmách v štátoch západnej Európy a Kanady. Naďalej sa venuje problematike života Slovákov v zahraničí, najmä dolnozemských a to programovo niekoľko desaťročí. Svoje poznatky a výsledky bádania priamo v prostredí Slovákov žijúcich v jednotlivých krajinách, priebežne publikoval v stovkách článkov v periodickej tlači, zborníkoch,ročenkách, ale aj samostatných monografických prácach, vydaných knižne. Je členom Syndikátu slovenských novinárov a členom Spolku slovenských spisovateľov. Žije s rodinou v Nitre.
SA Tennis Open 2010

SA Tennis Open 2010 bol tenisový turnaj mužov, ktorý sa konal v dňoch od 1. do 7. februára 2010 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Španiel Feliciano López, ktorý vo finále porazil Francúza Stéphane Roberta. Bol to jeho druhý titul v dvojhre na okruhu ATP. Titul vo štvorhre získali Ind Rohan Bopanna a Pakistanec A'isám ul-Hak Kuréší, ktorí vo finále porazili slovensko-izraelsky pár Karol Beck, Harel Levy. 
Víťazi.
Dvojhra mužov.
 Feliciano López vs. Stéphane Robert 7-5, 6-1
Štvorhra mužov.
 Rohan Bopanna / A'isám ul-Hak Kuréší vs. Karol Beck / Harel Levy 2-6, 6-3, 10-5
Medievalizmus

Medievalizmus môže byť: